**„Füstbe szállt életek”**

**akkreditált nemzetközi távoktató tanári továbbképző program**

**-felhívás**

A „Füstbe szállt életek” nemzetközi távoktató továbbképző program otthon, internetről is teljesíthető, akkreditált továbbképzési lehetőséget nyújt tanárok számára. A távoktató tanfolyam 60 órás. Tananyaga bemutatja a modernkori üldöztetés, az egyedi népirtás legfontosabb európai szakaszait, külön hangsúlyt helyez a magyarországi események jellegzetességeire.

**Az 355/11/2022** **számú akkreditált programot teljesítő pedagógusoknak 60 órát igazolunk.**

**A 2023-es őszi képzésre** **a jelentkezési határidő: 2023. szeptember 4.**

A távoktató program bemutatja a modernkori üldöztetés, az egyedi népirtás legfontosabb európai szakaszait, külön hangsúlyt helyez a magyarországi események jellegzetességeire.

A távoktatás a lengyel, a német és a magyar zsidóság holokauszt előtti életének feldolgozásával indul, így a résztvevők előtt kirajzolódnak a hasonlóságok és különbségek. A háborús években halálra hajszolt zsidókat nem csak mint tehetetlen áldozatokként, hanem maguk valójában, személyükben és önálló világgal rendelkező közösségekként ismerhetjük meg.

A program számos témát ölel fel, közöttük a szövetségesek viszonyát az európai zsidóság megsemmisítéséhez és a zsidó ellenállás lehetőségeit. A történelmi folyamatot követve vizsgálja a szereplők: az áldozat, a gyilkos, a passzív szemlélő és az embermentő magatartását, megnyilvánulásait.

A jeruzsálemi ***Yad Vashem Intézet*** és a budapesti ***Holocaust Dokumentációs* *Központ és Emlékgyűjtemény Közalapítvány*** a távoktató kurzus teljesítését mindazoknak ajánlja, akik munkájukban mind igényesebben, a holokauszt történetének, erkölcsi dilemmáinak és következményeinek feldolgozásával mutatják be az egyetemes emberi normák érvényesítésének lehetőségeit, elvetésük társadalom- és emberellenes, szörnyű következményeit. A programot a jeruzsálemi Yad Vashem intézetének keretében, a Holokauszt Tanulmányok Nemzetközi Iskolájának munkatársai írták. A program a budapesti Holocaust Dokumentációs Központ és Emlékgyűjtemény Közalapítvány legszorosabb együttműködésével folyik.

*Az új tanári program új ismereteket nyújt* a kirekesztés, a holokauszt önálló feldolgozására és tanítására. Elemei a közgyűjteményekben őrzött forrásokba és a szakirodalom legjelesebb képviselőinek munkáiba való kutatásra is ösztönöznek.

**Tartalomjegyzék:**

A 12 tanulási egységet négy fejezetben ismerhetik meg a résztvevők.

Az első a világháború előtti zsidó közösségekkel foglalkozik:

*A lengyel zsidóság története 1939-ig*.
*A német zsidóság 1939-ig*
*A magyarországi zsidók története a holokauszt előtt
Antiszemita és rasszista folyamatok Magyarországon 1920-1941 között*

A második a zsidók faji elkülönítését és a gettók életét tárja fel:

*A kelet-európai gettók világa*
*A kirekesztés Nyugat-Európában
Gettók Magyarországon*

A harmadik fejezet az európai zsidóságot ért népirtás formáit és dimenzióit ismerteti:

*A sortüzektől az iparszerű megsemmisítésig*
A*z emberi sors az SS- táborai rendszerében
A szövetségesek és a „végső megoldás”*

A negyedik is két fontos témát ölel fel:

*A zsidók mentésének lehetőségei és megnyilvánulásai*
*A zsidó ellenállás.*

**További tudnivalók**:

**Jelentkezés:**

A tanfolyamra az **oktatas@hdke.hu** email címen lehet **jelentkezni 2023. szeptember 4-ig**. Az internetes távoktató tanfolyamon való részvétel díja 15 000 Ft, amelyet a következő számlaszámra kérünk a jelentkezéskor befizetni: MAK 10032000-00285513-00000017, kedvezményezettként kérjük feltüntetni: **Holocaust Közalapítvány**, illetve a közlemény rovatba írják be: **Füstbe szállt életek továbbképzés**. A jelentkezések visszaigazolása **2023.** **szeptember 5-ig** e-mailben történik.

**A távoktatás folyamata:**

**Szeptember 8. – Október 1.** (az 1-3. tanulási egység elvégzése, feladatainak beküldése)
**Október 2. – Október 23.** (a 4-6 tanulási egység elvégzése, feladatainak beküldése.)

**Október 24. – November 12.** (a 7-9. tanulási egység elvégzése, feladatainak beküldése)
**November 13. – December 3.** (a 10-12. tanulási egység elvégzése, feladatainak beküldése)

**Felkészítés, személyes konzultáció:**

A résztvevők a tanfolyam során bármikor kapcsolatot létesíthetnek  a kurzus konzulenseivel, és e-mailben kérdéseikre választ kaphatnak (oktatas@hdke.hu).

 **Személyes konzultációk időpontjai**:

A távoktatás indulásakor (2023. szeptember 8.) személyesen múzeumunkban, illetve a tanulási egységek teljesítése közben további három alakalommal (októberben és novemberben; péntek délutáni vagy hétvégi időpontban) személyesen vagy online formában.

A konzultációkról maximum két esetben és igazoltan hiányozhat a résztvevő**.**

**Követelmények:**

Minden tanulási egység végén egy szabadon választott esszékérdésre kell válaszolni, valamint a kurzus végén egy választott témakörből rövid óravázlattal szemléltetni, hogy az adott tanulási egységet, hogyan mutatná be a diákok számára.

**A program teljesítése:**

**Az 355/11/2022** **számú akkreditált programot teljesítő pedagógusoknak 60 órát igazolunk.**
Az internetes tanfolyamot sikeresen teljesítők előnyt élveznek a jövőbeni a jeruzsálemi Yad Vashem Intézetben tartandó szemináriumra való pályázatnál.

**További információ:**

Érdeklődni a kurzussal kapcsolatos kérdésekről Árvai Noémi múzeumpedagógusnál lehet:

+36 30/627-3613, narvai@hdke.hu

**Hasznos és sikeres munkát kíván a nemzetközi felkészítő csapat:**

*A Yad Vashem és*

*A Holokauszt Emlékközpont*